open-index/open-wikipedia-markdown huggingface dataset:
Մեհմեթ Շիմշեք

**Մեհմեթ Շիմշեք** (), թուրք քաղաքական գործիչ և տնտեսագետ։ Ազգությամբ քուրդ է։

## Կենսագրություն
Ծնվել է Բաթմանի փոքրիկ գյուղերից մեկում։ 1988 թվականին Անկարայի համալսարանում ստացել է տնտեսագիտության բակալավրի աստիճան։ Այնուհետև աշխատել է նույն տեղում։ Արժանացել է դրամաշնորհի`Էքսետերի համալսարանում սովորելու համար։ Համալսարանն ավարտել է 1993 թվականին, ինչպես նաև ստացել է ֆինանսների և ներդրումների դոկտորական աստիճան։ 1993-97 թվականներին աշխատել է որպես տնտեսագետ Անկարայում ամերիկյան դեսպանատանը։ Այնուհետև մոտ մեկ տարի աշխատել Է UBS Securities ընկերությունում։ 1998-2000 թվականներին աշխատել է Ստամբուլի Deutsche-Bender Securities բաժնում։ Բացի այդ, յոթ տարի աշխատել է որպես տնտեսագետ «Merrill Lynch» բանկի` Լոնդոնի բաժանմունքում։

2007-ին Շիմշեքը ընտրվեց Ազգային մեծ ժողովի անդամ Արդարություն և զարգացում կուսակցությունից։ Վերընտրվել է 2011 թվականին, 2015 թվականի հունիսին և նոյեմբերին։ 2007-2009 թվականներին զբաղեցրել է պետական նախարարի պաշտոնը։ 2009-2015 թվականներին զբաղեցրել է ֆինանսների նախարարի պաշտոնը։ 2015 թվականին նշանակվել է փոխվարչապետ։

### Անձնական կյանք
Ամուսնացած է, ունի երեք երեխա` երկու աղջիկ և մեկ տղա։ Բացի թուրքերենից տիրապետում է անգլերեն և քրդերեն լեզուներին։

## Ծանոթագրություններ

Կատեգորիա:Անկարայի համալսարանի շրջանավարտներ
Կատեգորիա:Թուրք տնտեսագետներ
Կատեգորիա:Թուրքիայի 23-րդ գումարման մեջլիսի պատգամավորներ
Կատեգորիա:Թուրքիայի 24-րդ գումարման մեջլիսի պատգամավորներ
Կատեգորիա:Թուրքիայի 25-րդ գումարման մեջլիսի պատգամավորներ
Կատեգորիա:Թուրքիայի 26-րդ գումարման մեջլիսի պատգամավորներ
Կատեգորիա:Թուրքիայի Արդարություն և զարգացում կուսակցության քաղաքական գործիչներ
Կատեգորիա:Թուրքիայի փոխվարչապետներ
California Dreamin’ (երգ)

**California Dreamin’,** The Mamas & the Papas-ի երգը՝ թողարկված 1965 թվականին։ Ըստ  *[[Rolling Stone]]-*ի՝ «Բոլոր ժամանակների 500 երգերի» 89-րդ հորիզոնականում է։ Այս կոմպոզիցիայի հիման վրա շատ քավեր տարբերակներ են կատարվել։

## Պատմությունը
Երգը գրվել է 1963 թվականին Նյու-Յորքում, երբ խմբի անդամները բնակվում էին այնտեղ։ Այդ ժամանակ Ջոն Ֆիլիպսը աշխատում էր «Bravo» կենտրոնում վավերագրական լրագրության ուղղությամբ։ Ջոն Ֆիլիպսի երազանքն էր այսպիսի երգ ստեղծելու և դրա համար հրավիրեց Միշելին։ Այդ ժամանակ Ֆիլիպսները եղել են երաժշտական The New Journeymen-ի անդամներ, որը հետագայում կոչվել է  The Mamas & the Papas:

## Այլ կատարումներ
1978 թվականին դիսկո տարբերակն է ներկայացրել իտալական մի Colorado նախագիծը, որը հետագայում հայտնի է դարձել եվրոպական ակումբներում և ստացել Բրիտանական հիթ- շքերթի 45-րդ հորիզոնականը։ Իսկ Ամերիկայում քավր տարբերակը ներկայացրել է DJ Sammy-ին։

1986 թվականին The Beach Boys խումբը ներկայացրեց երգի իր տարբերակը, որ ԱՄՆ-ում ունեցավ 57-րդ հորիզոնականը, իսկ Կանադայում՝ 40-րդ։

2004 թվականին Royal Gigolos-ը հիացրեց բոլորին իր տարբերակով։

2009 թվականին «Мумий Тролль» խումբը երգը ներառեց Comrade Ambassador ալբոմի մեջէ կատարելով այն ռուսերեն լեզվով։ Ռուսերեն լեզվով երգն ավելի նման է անգլերեն բնօրինակին։ Ալբոմի թողարկումը նվիրված էր խմբի շրջագայությանը Հյուսիսային Ամերիկայի քաղաքներում։

Սիան երգի իր տարբերակը գրեց «Разлом Сан-Андреас» ֆիլմի համար։ Այն լույս է տեսել 2015 թվականի մայիսին և հնչել է ֆիլմի սաունդրեքին Այս կատարումը ստացել է Մեծ Բրիտանիայի սինգլների հիթ-շքերթի 92-րդ հորիզոնականը, ''Scottish'' Singles Chart-ում 44-րդ։

## Տես նաև
* San Francisco (Be Sure to Wear Flowers in Your Hair)

## Ծանոթագրություններ

## Արտաքին հղումներ
* California Dreamin' — The Mamas & The Papas



Կատեգորիա:1965 սինգլներ
Կատեգորիա:1979 սինգլներ
Կատեգորիա:2004 սինգլներ
Կատեգորիա:Երգեր այբբենական կարգով
Կատեգորիա:Հիփիների շարժում
Կատեգորիա:Սինգլներ այբբենական կարգով
Ջուղայի բերդ

**Ջուղայի բերդ** (հայտնի է նաև **Դարվազրի բերդ** անունով), ավերված ամրոց ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի վարչական կենտրոն հանդիսացող Ջուղա քաղաքի տարածքում։

## Անվանում
Բերդը դարեր շարունակ բնակավայրի անունով անվանվել է Ջուղայի բերդ։ Երբեմն հիշատակվել է Դարվազրի բերդ անունով։ Վերջին անվանումը ստացել է արևելքից քաղաքը պաշտպանող պարսպագոտում քաղաքի գլխավոր մուտքի բարձր ու աշտարակավոր դարպասի պատճառով։

## Տեղադրություն
Ջուղայի բերդը գտնվել է քաղաքի արևելյան մասում՝ Արաքս գետից դեպի մոտակա լեռնաշղթան ձգվող լեռան վրա։

## Պատմություն
Հիմնադրվել է 10-ից 12-րդ դարերում։ Բերդի մասին շատ քիչ տեղեկություններ են հայտնի։

## Նկարագրություն
Ունեցել է բարձր պարիսպ և ժամանակին համարվել է անմատչելի ամրություն։ Կառուցված է ճեղքված և կիսամշակ քարերով։ Արդեն խորհրդային տարիներին բերդապարիսպների ու նրա աշտարակների, ինչպես նաև հարակից այլ շինությունների մեծ մասն ավերված էր։

## Տես նաև
*Ջուղա

## Ծանոթագրություններ

Կատեգորիա:Ջուղա քաղաք
Կատեգորիա:Ջուղայի շրջանի բերդեր և ամրոցներ
Կատեգորիա:Բերդեր այբբենական կարգով
Կատեգորիա:Ադրբեջանում ոչնչացված հայկական հուշարձաններ
Զաբուջ

300px|մինի|Եկեղեցական տոնակատարություն Զաբուջում
**Զաբուջ** (մալթայերեն՝ *Ħaż-Żebbuġ*, պատմական անվանումը՝ *Zebbug* կամ *Casal Zebbugi*), քաղաք Մալթայի Համրապետությունում; Բնակչության թվաքանակով երկրում զբաղեցնում է տասներորդ տեղը. 2014 թվականի մարտի  վերջերին քաղաքում ապրում էր  11.903 մարդ։
 
*Զաբուջ* նշանակում է *[[ձիթենի]]*. հիմնադրման ժամանակներում բնակավայրում ու նրա շուրջը ձիթենու բազմաթիվ այգիներ են եղել։

## Պատմություն
1380 թվականին *Ħal-Dwin*, *Ħal-Muxi* և *Ħal-Mula* գյուղակների միջակայքում կառուցվել է Սան Ֆիլիպո դ՛Աջիրա (*San Filippo d'Agira*) եկեղեցին։ Որոշ ժամանակ անց այդ գյուղակները միավորվել են, դարձել մեկ բնակավայր, որին տրվել է *Ħaż-Żebbuġ* անվանումը։ 18-րդ դարի վերջերին Մալթայի ասպետների ուխտի մեծ մագիստր Էմանուել Ռոհան Պոլդյուն նրան քաղաքի կարգավիճակ է շնորհել, և այդ կապակցությամբ բնակավայրն ստացել է *Città de Rohan* տիտղոս-անվանումը, նրա մուտքի մոտ կառուցվել է «*Il-Bieb il-Ġdid*» (*Նոր դարպաս*) հուշակամարը։

Ասպետների ժամանակներից մինչև օրս Զաբուջը մայրաքաղաք Վալետայի ու Մդինայի հետ եղել ու մնացել է Մալթայի կարևորագույն քաղաքներից մեկը։
### Քույր քաղաքներ
* , Աջիրա, Իտալիա
* , Էննա, Իտալիա
* , Մալետտո, Իտալիա

## Անվանի զաբուջցիներ
* Գոդֆրի Ֆարուջա, քաղաքական գործիչ, բժիշկ, Մալթայի առողջապահության նախկին նախարար
*Միքիել Անտոն Վասալի, հայրենասեր լեզվաբան, «Մալթայերենի հայրը»
*Դուն Միքիել Քսերի, հայրենասեր փիլիսոփա
*Դուն Քարմ Պսայլա, Մալթայի ազգային բանաստեղծ
*Անտոնիո Շորտինո, քանդակագործ
*Լացցարո Պիզանի, նկարիչ
*Ֆրանս Սամուտ, գրող
*Մարկ Ա. Սամուտ, գրող
*Պաուլու Միֆսուդ, սնուկերի աշխարհի չեմպիոն
*Անջելո Գալեա, երաժիշտ, կոմպոզիտոր (?-1890)
*Ֆիլիպո Գալեա, երաժիշտ, կոմպոզիտոր (1830-1901)
*Լորենցո Գատ, երաժիշտ, կոմպոզիտոր (1856-1926)
*Միքաելե Գատ, երաժիշտ, կոմպոզիտոր (1888-1943)
*Ադեոդատո Գատ, երաժիշտ, կոմպոզիտոր (1898-1966)
*Ֆիլիպ Գատ, երաժիշտ, կոմպոզիտոր (1927-1995)
*Ֆրանկի Գալեա, երաժիշտ, կոմպոզիտոր (1945-2012)
*Ամանտե Ատար, երաժիշտ, կոմպոզիտոր (?-1983)
*Ֆիլիպ Ատար, երաժիշտ, կոմպոզիտոր (1963-2015)

## Ծանոթագրություններ

## Արտաքին հղումներ
* Ħaż-Żebbuġ&nbsp;— місцева рада 
* Ħaż-Żebbuġ&nbsp;— парохія 
* Ħaż-Żebbuġ
* Ħaż-Żebbuġ
* Reflections in colour&nbsp;— Haż-Żebbuġ

Կատեգորիա:Մալթայի բնակավայրեր
Կատեգորիա:Մալթայի քաղաքներ
Օգոստիանոս Բաջենցի

**Օգոստիանոս Բաջենցի** (հայտնի է նաև Օգոստիանոս Բաջենց, Ավգուստինիոս Բաջենցի անուններով, ), կրոնական գործիչ։

## Կենսագրական տվյալներ
Օգոստիանոս Բաջենցու կենսագրության մասին շատ քիչ տեղեկություններ են պահպանվել։ Հայտնի է, որ նա ծնվել է Երնջակ գավառի Ապարաներ բնակավայրում։ 1605 թվականին Շահ Աբասի իրականացրած բռնագաղթից փրկվելուց հետո՝ 1609 թվականին ճանապարհորդության է մեկնել Եվրոպայում։ Գրչագրել է մի շարք ձեռագրեր։ Նրա ճանապարհորդական նոթերը առաջին անգամ տպագրվել են 1884 թվականին։

Օգոստիանոս Բաջենցին 1630-1654 թվականներին եղել է Նախիջևանի կաթոլիկ արքեպիսկոպոսը։

Մահացել է 1667 թվականին։

## Ծանոթագրություններ

Կատեգորիա:Հայ կաթողիկե արքեպիսկոպոսներ
Կատեգորիա:Հայ ճանապարհորդներ
Կատեգորիա:Հայ կրոնական գործիչներ
Մալթայի ազգային գրադարան

**Մալթայի ազգային գրադարան** (, ), Մալթայի գլխավոր գրադարանը։ Գտնվում է մայրաքաղաք Վալետայում։ Հիմնադրվել է 1776 թվականին ֆրանսիական բարոնների Ռոգան տոհմի կրտսեր ճյուղի ներկայացուցիչ Էմանուել դե Ռոգան Պոլդյուի (1725-1797) կողմից, որը Մալթայի օրդենի նախավերջին մեծ մագիստրոսն է եղել (1775-1797)։

## Պատմություն
Մալթայի ազգային գրադարանի հավաքածուն հիմնադրվել է 16-րդ դարում Հիվանդախնամների միաբանության կողմից։ Գրադարանի հնագույն ֆոնդերը ծագում են խաչակիրների գրադարաններից, որոնք միաբանությանն են անցել մեծ մագիստրոս Կլոդ դե լա Սենգլի՝ 1555 թվականի հրամանագրով։ Դրա համաձայն՝ բոլոր գրքերը, որոնք պատկանել են Սուրբ Հովհաննեսի միաբանության մահացած անդամներին, պետք է փոխանցվեին օրդենի գանձարան։

1766 թվականին գրադարանի ֆոնդերը լրացվել են հազվագյուտ հրատարակություններով, երբ այստեղ են տեղափոխել Մալթայի օրդենի մեծ մագիստրոս Ժան Լուի Գերեն դե Տենսենի  (Jean Louis Guérin de Tencin) անձնական գրադարանը, որը բաղկացած է եղել 9,700 հատորից։

Անգլիացիների տիրապետության ժամանակաշրջանում 1812 թվականի հուլիսի 4-ին գրադարանը տեղափոխվել է նոր շենք, որը գտնվում է քաղաքի կենտրոնում՝ Գրոսմայստերի պալատից ոչ հեռու և կառուցված է նեոդասական ոճով։

1925 թվականից պարտադիր նմուշօրինակի օրենք է ներմուծվել, որի համաձայն ամեն գրքից մեկ օրինակ ուղարկվում է գրադարան։ 1976 թվականից գրադարանը պաշտոնապես ստացել է ազգային գրադարանի կարգավիճակ։

Գրադարանը վարակում է բոլոր հրատարակումների ազգային մատենագրություն (The Malta National Bibliography - Bibljografija Nazzjonali ta 'Malta)։

## Ծանոթագրություններ

Կատեգորիա:Ազգային գրադարաններ
Կատեգորիա:Վալետա
Էյդան Բարլոու

**Էյդան Ուիլլ Բարլոու** (, ), անգլիացի ֆուտբոլիստ, «Մանչեսթեր Յունայթեդ» ակումբի կիսապաշտպան։ Ներկայում վարձավճարային հիմունքներով հանդես է գալիս նորվեգական «Տրոմսյո» ակումբում։

## Ակումբային կարիերա
Բարլոուն ծնունդով Սոլվորդից է։ Վեցամյա հասակում հանդես է եկել «Մանչեսթեր Յունայթեդի» ֆուտբոլային ակադեմիայի կազմում։

2019 թվականի օգոստոսի 13-ին Էյդանը վարձավճարով տեղափոխվել է նորվեգական «Տրոմսյո» ակումբ։ 2019 թվականի օգոստոսին նա կատաել է նորամուտը Նորվեգիայի առաջնության բարձրագույն դիվիզիոնում՝ «Լիլլեստրյոմ» ակումբի դեմ խաղում։ 2019 թվականի սեպտեմբերի 1-ին խփել է իր առաջին գոլը «Տրոմսյոյի» կազմում՝ գրավելով «Խյոուգեսունն» ակումբի դարպասը։

## Կարիերան հավաքականում
2017 թվականի մայիսին Բարլոուն Անգլիայի մինչև 17 տարեկանների հավաքականի կազմում մասնակցել է Եվրոպայի առաջնությանը Խորվաթիայում դեմ խաղին։ Խփել է մեկ գոլ խմբային փուլի՝ Ուկրաինայի հավաքականի դեմ խաղում։ Մրցաշարի ընթացքում անցկացրել է 3 խաղ, և արդյունքում անգլիացիներն զբաղեցրել են երկրորդ տեղը՝ չեմպիոնական տիտղոսը զիջելով իսպանացիներին։ 2017 թվականի սեպտեմբերին անցկացրել է մեկ խաղ Անգլիայի մինչև 18 տարեկանների հավաքականի կազմում։

## Ծանոթագրություններ

## Արտաքին հղումներ
* Ֆուտբոլիստի էջը «Մանչեսթեր Յունայթեդի» պաշտոնական կայքում 

Կատեգորիա:Անգլիացի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրոմսյոյի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Ֆրենսիս Պոլիդորի

**Ֆրենսիս Մերի Լավինիա Պոլիդորի**, ավելի ուշ՝ **Ռոսսետտի** (, ), առավել հայտնի է շնորհիվ իր բարեկամական կապերի, մասնավորապես նրա երկու որդիները եղել են Պրեռաֆայելիտների եղբայրության համահիմնադիրներից, իսկ դուստրը դարձել է հայտնի բանաստեղծուհի։ Լուիս Քերոլի Վիկտորյական դարաշրջանի որոշ լուսանկարչական դիմանկարներ, որտեղ կա Ֆրենսիսն իր ընտանիքի հետ, մշտապես ցուցադրվում են Լոնդոնի Դիմանկարների ազգային պատկերասրահում։

## Կենսագրություն
Ֆրենսիս Պոլիդորին ծնվել է 1800 թվականի ապրիլի 27-ին, Լոնդոնում։ Ֆրենսիսի հայրը եղել է իտալացի աքսորական Գաետանո Պոլիդորին, իսկ եղբայրը՝ Ջոն Պոլիդորին՝ «Վամպիրի» հեղինակը և լորդ Ջորջ Բայրոնի բժիշկը։ Ֆրենսիսը եղել է համոզյալ անգլիկան, սակայն ամուսնացել է կաթոլիկ և իտալացի էմիգրանտ Գաբրիել Ռոսսետտիի հետ։ Նրա մահից հետո Ֆրենսիսն անմիջապես այրել է նրա «Il Mistero dell' Amor Platonico del Medio Evo» գրքի բոլոր մնացած նմուշները։ Ֆրենսիսը, որի մայրենի լեզուն անգլերենն էր, կատարյալ տիրապետում էր ֆրանսերենի և իտալերենի։

Նրա ավագ դուստր Մարիան գիրք է գրել Դանթե Ալիգիերիի մասին և ավելի ուշ դարձել է անգլիկան միանձնուհի։

Նրա երկու որդիներ Գաբրիել Չառլզ Դանթեն (ավելի ուշ հայտնի է դարձել որպես Դանթե Գաբրիել Ռոսսետտի) և Ուիլյամ Մայքլը եղել են Պրեռաֆայելիտների եղբայրության համահիմնադիրները։ Ուիլյամ Մայքլը խմբագրել է իր հորեղբայր Ջոն Պոլիդորիի օրագիրը։ Ֆրենսիսը կեցվածք է ընդունել Գաբրիելի վաղ շրջանի նկարների համար, օրինակ՝ «Կույս Մարիամի օրիորդությունը», որտեղ նա սուրբ Աննայի կերպարի բնորդն է եղել։

Նրա կրտսեր դուստր Քրիստինա Ջորջինան դարձել է հայտնի բանաստեղծուհի և առավել ճանաչման է հասել «Գոբլինների շուկա» պոեմով։

Ֆրենսիսը մահացել է 1886 թվականի ապրիլի 8-ին և թաղվել է Հայգեյթի թանգարանի ընտանեկան հատվածում։

## Պատկերասրահ

Պատկեր:1855MariaFrancescaChristinaRossettiFrancesPolidori.jpg|1855, Ֆրենսիս Պոլիդորին Մարիա Ֆրանչեսկայի և Քրիստինայի հետ
Պատկեր:The_Rossetti_Family_by_Lewis_Carroll_(Charles_Lutwidge_Dodgson).jpg|1863, ընտանեկան դիմանկար Լուիս Քերոլի կողմից
Պատկեր:The family letters of Christina Georgina Rossetti, with some supplementary letters and appendices (1908) (14592958380).jpg|1865, յուղաներկ կտավ, Դ. Գ. Ռոսսետտի
Պատկեր:Dante Gabriel Rossetti - The Girlhood of Mary Virgin.jpg|«Կույս Մարիամի օրիորդությունը»
Պատկեր:Dante Gabriel Rossetti - Anima - The Sonnet.jpg|1880, ծննդյան օր, *D.G. Rossetti pro matre fecit*


## Տես նաև
* Լուիս Քերոլը և շախմատը

## Ծանոթագրություններ

## Գրականություն
* – a transcript of: 
* 
* 

Կատեգորիա:Բնորդուհիներ
Կատեգորիա:Անգլիացի կանայք
Կատեգորիա:Անգլիացի մոդելներ
Սիգիևի

**Սիգիևի** (մալթայերեն՝ **Is-Siġġiewi**, անվանվում է նաև **Città Ferdinand**, պատմական անվանումը՝ *Siggeui*), քաղաք Մալթայի հարավային շրջանում։ Զբաղեցրած տարածքի ընդարձակությամբ երրորդն է հանրապետությունում՝ Ռաբաթից ու Մելիեայից հետո։ Ընկած է սարահարթի վրա, մայրաքաղաք Վալետայից 10 և նախկին մայրաքաղաք Մդինայից ընդամենը մի քանի կիլոմետր հեռավորությամբ։ 2014 թվականի մարտի 31-ի տվյալներով բնակչության թվաքանակը եղել է  8.367:

Տասնամյակներ շարունակ քաղաքի բնակչության հիմնական զբաղմունքը եղել է հողագործությունը. մշակել են բնակավայրի շրջակա դաշտերը։  1993 թվականին քաղաքն ընդունել է մի նոր կարգախոս՝ *Labore et Virtute* (*Աշխատանք և առաքինություն*)։

## Պատմություն
Մալթայի բազմաթիվ բնակավայրերի պես՝ Սիգիևիի պատմությունը ևս սկիզբ է առել 1530 թվականին սբ. Հովհաննես Երուսաղեմցու ուխտի ասպետների ժամանումով Մալթա կղզի։ Այդ ժամանակ այս կողմերում արդեն կային մի քանի գյուղակներ, որոնց աստիճանաբար կլանեց Սիգիևին, և այսօր արդեն միայն պահպանված մատուռներն են հուշում, որ մի ժամանակ այդ գյուղակները գոյություն են ունեցել այստեղ։ 1797 թվականի դեկտեմբերի 30-ին ասպետական ուխտի վերջին մեծ մագիստրը՝ Ֆերդինանդ ֆոն Հեմպեշը քաղաքի կարգավիճակ է շնորհել Սիգիևիին, որն այդ իրադարձության կապակցությամբ վերանվանվել է *Citta Ferdinand*:

## Գրականություն
* Carmel Vella, *SIGGIEWI (Città Ferdinand)- A Profile of History, Social Life and Traditions*.
* Pawlu Aquilina, *Hawn Twieldet u tibqa' thabbat Qalbi*. (My heart was born here and will beat here forever). Memoirs/social history of the last 70 years.

## Պատկերասրահ

Siġġiewi , Malta . DBY 398 ^ FBY 701, Feb 2011 - Flickr - sludgegulper.jpg|Համայնքապետարանը
Buskett Gardens.jpg|Վերդալա պալատը
DIMG 1302 (4996550067).jpg|Քաղաքի համայնապատկերը
Armoury Siggiewi.jpeg|Զինանոցը
Parish Church of St Nicholas of Bari 02.jpg|Սբ. Նիկողղայոս եկեղեցին
BuskettGardens.jpg|Ծառուղի քաղաքային զբոսայգում


## Ծանոթագրություններ

## Արտաքին հղումներ
* Siġġiewi Local Council 
* Website about Siggiewi
* Map showing town and environs
* Website on 6 December Street Decorations Group, for the Feast of St. Nicholas

Կատեգորիա:Մալթայի բնակավայրեր
Կատեգորիա:Մալթայի քաղաքներ
Bekuh BOOM

**Ռեբեկա Ռոուզ Ջոնսոն** (, ավելի հայտնի որպես **Bekuh BOOM**, ), ամերիկացի երգչուհի և հեղինակային կատարող։ Նրա մի քանի սինգլներ հայտնվել են Եվրոպայի, ԱՄՆ-ի և Ասիայի առաջատար հիթ-շքերթներում։ Հիմանականում հանդես է եկել որպես «I Won’t Let You Down» երգի հեղինակ датского певца , որը հայտնվել է Denmark iTunes-ի առաւին և Danish music charts-ի երրորդ հորիզոնականում և «Money» երգը՝ որը ձայնագրել է նորվեգական Broiler (DJs) դուետը, որն զբաղցեցրել է Norwegian music charts հիթ-շքերթի երրորդը հորիզոնականը։ 2016 թվականի դրությամբ նա գրել է յոթ երգ, որոնք հայտնվել են տարբեր հիթ-շքերթների առաջին հորիզոնականներում՝ ներառյալ ITUNES:

Իր առաջին պայմանագիրը «Warner/Chappell Music» ձայնագրման ընկերության հետ՝ նա ստորագրել է 18 տարեկանում։

## Համահեղինակությամբ գրված երգեր

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի կոմպոզիտորներ
Կատեգորիա:Բեմական կեղծանուններ
Հուսեյն Հասանով

**Հուսեյն Հասանով** (), ռուս վիդեոբլոգեր։

## Կենսագրություն
Ծնվել է 1994 թվականի հունիսի 5-ին Սանկտ Պետերբուրգ քաղաքում։ Ազգությամբ՝ ադրբեջանցի։ Դպրոցն ավարտելուց հետո ընդունվում է Սանկտ Պետերբուրգի պետական տնտեսագիտական համալսարան, որը ավարտում է 2015 թվականին։ Ուսման ընթացքում հանդես է եկել ՈՒՀԱ-ում, որտեղ եղել է թիմի ավագ։ Դրանից հետո սկսել է տեսահոլովակներ ստեղծել և վարել սեփական բլոգը։ 2019 թվականի տվյալներով Ինստագրամում նրա բաժանորդների թիվը կազմում է 12.2 միլիոն մարդ։ 2017 թվականին արժանացել է LF City Awards մրցանակի՝ «Տարվա տղամարդ բլոգեր» անվանակարգում։

2018 թվականին Cosmopolitan-ի վարկածով ընդգրկվել է Ռունետի ամենաազդեցիկ անունների 10-րդ հորիզոնականում։ Նույն թվականին նկարահանվել է  MC Doni և Լյուսի Չեբոտինայի «Ռանդևո» երգի տեսահոլովակում։ Նա դիտումների քանակով ռեկորդ է սահմանել նաև Ինստագրամում, բլոգերի հոլովակը դիտել է ավելի քան 12 մլն մարդ։ 2018 թվականին մամուլի ասուլիսի ժամանակ Վլադիմիր Պուտինին հարցրել է Տելեգրամի արգելափակման վերաբերյալ։ Այնուհետև որոշում է թողարկել «Цвет настроения Красный» երգը։ 2019 թվականին թողարկում է «10 лямов» և «Выбирай» երգերը՝ Natan-ի հետ համատեղ։

## Անձնական կյանքը
Նա մտերիմ հարաբերություններ է ունեցել Մարիաննա անունով աղջկա հետ։ 2018 թվականի հուլիսին հայտնի է դարձել, որ զույգը բաժանվել է։ Հետո բլոգերը ակնարկեց, որ կարող է դառնալ «Холостяк» իրական շոուի հերոս։

## Մրցանակներ և անվանակարգեր

## Ծանոթագրություններ

## Արտաքին հղումներ
* https://vk.com/guseinn
* 

Կատեգորիա:Ռուս վիդեոբլոգերներ
Քասթամոնու

thumb|200px|Նահանգապետի գրասենյակ
thumb|200px|Կաստամոնու քաղաքի կենտրոնը և Նասրուլլահ կամուրջը

**Կաստամոնու** (, ), քաղաք և շրջան հյուսիսային Թուրքիայում, իլա Կաստամոնու վարչական կենտրոն։ Մինչև 14-րդ դարը կրում էր հունական Կաստամոն անունը։ 2000 թվականի մարդահամարի համաձայն  քաղաքում ապրում է 64 606 մարդ։

## Պատմություն
Կաստամոնուն հիմնադրվել Մ.թ.ա. 18-րդ դարում։ Անտիկ շրջանում կրել է *Տիմոնիոն* () անունը։ Մ.թ.ա. 1-ին դարում նվաճվել է Հռոմի կողմից, իսկ հետո մտել է Բյուզանդական կայսրության մեջ։ 1070-ական թվականներին ինչպես Փոքր Ասիայի քաղաքների մեծամասնությունը, այնպես էլ Կաստամոնը նվաճվել է թուրք սելջուկների կողմից։ Միայն կես դար անց Բյուզանդիան կրկին 1133 թվականին վերադարձնում է  քաղաքը՝ կայսր Հովհաննես II Կոմնենոսի օրոք։ 13-րդ դարի սկզբին, Բյուզանդական կայսրության անկման պատճառով, քաղաքը կրկին նվաճվում է սելջուկների կողմից։ 13-րդ դարի առաջին տասնամյակում ինչպես ամբողջ Պափլոգոնիան, այն նույնպես դառնում է պատերազմի թատերաբեմ նիկիացիների, սելջուկների և Տրապիզոնի միջև։

14-րդ դարից սկսած Կաստամոնուն դառնում է ոչ մեծ թուրքական Ջանդար էմիրության կենտրոնը, որը արդեն 15-րդ դարի վերջին նվաճում է Օսմանյան կայսրությունը, իսկ հետո Լենկթեմուրը, և 15-րդ դարում կրկին անցնում է Օսմանյան կայսրության տիրապետության տակ։

## Կրթություն
Գործում է Կաստամոնու համալսարանը (հիմնադրված 2006 թվականին)։

## Տնտեսություն
20-րդ դարի սկզբին, Կաստամոնուի տարածքից նիկելի հանքաքար են արդյունահանել։

## Կլիման
Կաստամոնուն ունի խոնավ ցամաքային կլիմա, ունի սառը ձմեռ և տաք ամառ։ Միջին տարեկան տեղումների քանակը հավասարաչափ բաշխվում է ամբողջ տարվա ընթացքում, ընդ որում գարունը խոնավ սեզոնն է։

## Պատկերասրահ

Պատկեր:Kastamonu Cumhuriyet Meydanı Anıt.JPG|Կաստամոնու հրապարակը
Պատկեր:Kastamonu dan (2012) - panoramio.jpg|Քաղաքի կենտրոնը
Պատկեր:Kastamonu Üniversitesi Rektörlüğü.JPG|Կաստանոնու համալսարանը
Պատկեր:Kastamonu da yeşillikler içinde konak - panoramio.jpg|Հին շենք
Պատկեր:KastamonuPir.jpg|Գերեզման
Պատկեր:Nasrullah Mosque, Kastamonu.jpg|Նասրուլլահ մզկիթը


## Տես նաև
* Պափլոգոնիա

## Ծանոթագրություններ

## Արտաքին հղումներ
* Сайт Кастамону
* Фотографии Кастамону

Կատեգորիա:Բնակավայրեր այբբենական կարգով
Կատեգորիա:Թուրքիայի քաղաքներ
Կատեգորիա:Քասթամոնուի մարզի բնակավայրեր
Քիմ Շիհյոն

**Քիմ Շի Հյոն** (, ,  ), հարավկորեացի երգչուհի։ *[[Everglow]]* գըրլ բենդի անդամ է և զբաղեցնում է ուղեկցող վոկալիստի դիրքը։

## Վաղ տարիներ
Ծնվել է 1999 թվականի օգոստոսի 5-ին Հարավային Կորեայի *Bundang-gu* քաղաքում։

## Կարիերա
### Նախադեբյուտ
2016 թվականին Քիմը մասնակցել է *Mnet* հեռուստաալիքի «Produce 101» հեռուստատեսային շոուի առաջին եթերաշրջանին որպես թրեյնի։ Նա զբաղեցրել է 40-րդ հորիզոնականը, իսկ հետո պայմանագիր է կնքել Yuehua Entertainment լեյբլի հետ։ 2018 թվականին Քիմը մասնակցել է «Produce 48» նախագծին, որտեղ զբաղեցրել է 27-րդ հորիզոնականը և դուրս մնացել։

### 2019-ներկա. Դեբյուտ Everglow-ում և սոլո գործունեություն

Քիմը Everglow խմբի հետ դեբյուտ է կատարել 2019 թվականի մարտի 18-ին։ Խումբը թողարկել է իր առաջին սինգլային ալբոմը` «Arrival of Everglow»-ն գլխավոր սինգլի` «Bon Bon Chocolat»-ի հետ՝ իրենց դեբյուտային շոուքեյսով։

2020 թվականի փետրվարի 7-ին Շիհյոնն ընտրվել է *SBS MTV*-ի «The Show» երաժշտական նախագծի նոր էմսի (, MS)`  The Boyz խմբի Ջույոնի և Քիմ Մինքյուի հետ միասին։

2020 թվականի դեկտեմբերի 1-ին Yuehua Entertainment-ը հայտարարել է, որ Շիհյոնը և Իրոն-ը վարակվել են COVID-19-ով։

## Սկավառակագրություն

## Ֆիլմագրություն
### Հեռուստատեսային շոուներ

## Ծանոթագրություններ

## Արտաքին հղումներ
*
*

Կատեգորիա:21-րդ դարի երգիչներ և երգչուհիներ
Կատեգորիա:Հարավկորեացի երգչուհիներ
Կատեգորիա:Հարավկորեացի պարային երաժիշտներ
Ուգո Բոննիչի

**Ուգո Բոննիչի** (, ), մալթացի պետական և քաղաքական գործիչ։

## Քաղաքական գործունեություն
Սովորել է Մալթայի թագավորական համալսարանում, որտեղ 1955 թվականին ստացել է իրավունքի դոկտորի աստիճան։ Աշխատել է որպես իրավաբան Մալթայի դատական համակարգում։ 1966 թվականին սկսել է քաղաքական կարիերան, Ազգայնակկան կուսակցությունից ընտրվելով խորհրդարանի անդամ, հետագայում մշտապես դարձել է Մալթայի Ներկայացուցիչների պալատի պատգամավոր՝ ընդհուպ մինչև 1994 թվականին պատգամավորական կորպուսը լքելու իր որոշումը։ Եղել է Ազգայնական կուսակցության ակտիվ անդամ, այդ աշխատակազմում եղել է կրթության հարցերի պատասխանատուն։ 1987 թվականի ընտրություններում կուսակցության հաղթանակից հետո զբաղեցրել է Մալթայի կրթության նախարարի պաշտոնը։ 1994-1999 թվականներին եղել է Մալթայի նախագահը։ Հայտնի է որպես մամուլում բազմաթիվ հրապարակախոսական ելույթների հեղինակ։

## Պարգևներ
Մալթայի պարգևներ

Այլ պետությունների պարգևներ

## Ծանոթագրություններ

Կատեգորիա:Մալթայի համալսարանի շրջանավարտներ
Կատեգորիա:Մալթայի քաղաքական գործիչներ
Կատեգորիա:Գիտությունների դոկտորներ
Կատեգորիա:Երկարակյացներ
Անդրեյ Ռուբին

**Անդրեյ Ռուբին** (, ), լատվիացի ֆուտբոլիստ, Լատվիայի ազգային հավաքականի կիսապաշտպան (1998-2011)։

## Կենսագրություն
Լատվիական ֆուտբոլի սան էր։

1997 թվականի տեղափոխվել է Շվեդիա, որտեղ խաղացել է բարձրագույն լիգայի «Էստեր» ֆուտբոլային ակումբում։ 1998 թվականին վերադարձել է Լատվիա, խաղացել է երկրի առաջատար «Սկոնտո» ֆուտբոլային ակումբում։

2000-2003 թվականներին խաղացել է անգլիական «Քրիսթալ Փելաս» ֆուտբոլային ակումբում։ 2003-2008 թվականներին խաղացել է Ռուսաստանի «Շիննիկ» և «Սպարտակ» (Մոսկվա) ակումբներում։

2008-2012 թվականներին խաղացել է ադրբեջանական «Ղարաբաղ» (Աղդամ) և «Սիմուրգ» ակումբներում։

Լատվիայի հավաքականում իր նորամուտը կատարել է 1998 թվականի նոյեմբերի 10-ին՝ Թունիսի հավաքականի դեմ խաղում։ Ընդհանուր առմամբ հավաքականում անցկացրել է 117 խաղ՝ խփելով 10 գոլ։

## Նվաճումներ
; «Սկոնտո»
* Լատվիայի չեմպիոն (**2**) – 1998, 1999
* Լատվիայի Գավաթի դափնեկիր (**2**) – 1998, 2000
* Լատվիայի Գավաթի խաղարկության եզրափակչի մասնակից – 1999

; «Սպարտակ» Մոսկվա
* Ռուսաստանի առաջնության արծաթե մեդալակիր – 2005

; «Մետալուրգ»
* Լատվիայի առաջնության արծաթե մեդալակիր – 2007
* Բալթիական լիգայի հաղթող – 2007

; «Ինտեր»
* Ադրբեջանի չեմպիոն (**1**) – 2009/10
* Ադրբեջանի առաջնության արծաթե մեդալակիր – 2008/09

; «Ղարաբաղ» Աղդամ
* Ադրբեջանի առաջնության բրոնզե մեդալակիր – 2010/11

## Ծանոթագրություններ

## Արտաքին հղումներ
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Լատիշ ֆուտբոլիստներ
Կատեգորիա:Լատվիայի հավաքականի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քրիսթալ Փելասի ֆուտբոլիստներ
Համագումար

**Համագումար** () հասարակական կազմակերպության, կուսակցության կամ սոցիալական խմբերի, մասնագիտական, ազգային և այլ խմբերի ներկայացուցիչների հավաք։

Կազմակերպության կամ կուսակցության` համագումարի մասնակիցները (ներկայացուցիչները) ընտրվում են իրենց տարածքային մասնաճյուղերիի անդամների հանդիպումների ժամանակ և նրանց կողմից լիազորվում են համագումարներին ներկայացնել իրենց ընտրողներին։

## Նկարագրություն
Կազմակերպության կամ կուսակցության համագումարը, որպես կանոն, իր կառավարման բարձրագույն մարմինն է։ Կազմակերպության ղեկավարները ընտրվում են համագումարում, որոշվում են գործունեության հիմնական ուղղությունները, կարող են մտցնել փոփոխություններ կանոնադրական փաստաթղթերում։ Համագումարը որպես կանոն հրավիրվում է պարբերաբար` 1 անգամ տարվա ընթացքում և 1 անգամ 5 տարվա ընթացքում։ Բացի հերթական համագումարներից` գործնականում հրավիրվում են արտահերթներ` հրատապ հարցերը լուծելու համար, դրանք կարող են լինել, օրինակ, կանոնադրական փաստաթղթերի փոփոխությունների, դրանք փոփոխված օրենսդրությանը համապատասխանեցնելու համար։ Համագումարը, որը որոշում է որևէ կուսակցության կամ հանրային կազմակերպության ստեղծման հարցը, կոչվում է հիմնադիր։

## Պատկերասրահ

File:8 съезд писателей СССР, Георгиевский зал БКД.jpg|Ղրղզ գրողների պատվիրակությունը ԽՍՀՄ գրողների միության 8-րդ համագումարում 
File:Съезд Ассамблеи народов России, делегация Башкортостана, 2017, 4 мая.jpg|Ռուսաստանի ժողովուրդների ասամբլեայի համագումար, Բաշկորտոստանի պատվիրակությունը, 2017 թվական,|Հողագետների համամիութենական համագումար, Էստոնական ԽՍՀ, Տարտու, 1966 թվական


## Ծանոթագրություններ

## Արտաքին հղումներ
* 
* European affairs events
* International congress calendar
* Medical Congresses Around the World 

Կատեգորիա:Հասարակական կազմակերպություններ
Կատեգորիա:Հավաքներ
Միքսթեյփ

right|thumb|1974 թվականի վաղ անօրեն 8-հետքային միքսթեյփ **Միքսթեյփ** ( կամ ), ձայնագրման տեսակ, երգերի ժողովածու, որոնք ձայնագրված են որոշ շարքով և երաժշտական հատվածների խառնույթ () են ներկայացնում։ Դրանք հավաքվում են մեկ ստեղծագործության մեջ, հիմնականում աուդիոկասետի վրա ()։

Միքսթեյփը, որը սովորաբար արտացոլում է իր կազմողի երաժշտական ճաշակը, կարող է տարբերակվել պատահական ընտրված սիրված երգերի ցանկից մինչև ընդհանուր թեմայի կամ տրամադրության հետ կապված երգերի կոնցեպտուալ խառնուրդ, կամ շատ անձնական հայտարարություն, հաշվի առնելով ժապավենում նշված հասցեատերին։

Ակնարկագիր Ջեֆրի Օ’Բրայենը անվանել է անձնական միքսթեյփերն «առավել լայնորեն օգտագործվող ամերիկյան արվեստի ձև», և շատ ոգևորված մարդիկ կարծում են, որ այն միքսթեյփը, որը ստեղծված է երգերի մանրակրկիտ ընտրությամբ միքսի համար, կարող է գեղարվեստական հայտարարություն լինել, որ այն ավելին է, քան պարզապես առանձին երգերի հավաքածու։

Սպառողական մակարդակի համեմատաբար էժան թվային աուդիոսարքավորման հայտնվելուց հետո, CD-ների կամ MP3-փլեյլիստների տեսքով խառնուրդների ստեղծումը և տարածումը դարձել է ընտրության ժամանակակից միջոց, սակայն «միքսթեյփ» տերմինը դեռ լայնորեն օգտագործվում է անգամ տարբեր մեդիայի խառնուրդների համար (CD, MP3, MiniDisc և այլն)։ Նաև ի հայտ են եկել երգերի տեսաժողովածուներ։

## Պատմություն
Ամենատարածված վաղ միքսթեյփերըն են եղել 8-հետքային ժապավենները, որոնք վաճառվում էին 1960-1980-ական թվականներին տարբեր շուկաներում բեռնատար մեքենաների վարորդների կողմից «Սուպեր 73», «Country Chart Toppers» կամ «Փոփ երաժշտության թոփ 1977» անվանումներով։

«Միքսթեյփ» հասկացողությունն առաջացել է ԱՄՆ-ում՝ սևամորթ ռեփերների շրջապատում։ Այդ պատճառով էլ միքսթեյփերն առավել հայտնի են հիփ հոփ համայնքում։ Հաճախ միքսթեյփերն իրենցից ներկայացնում եմ տարբեր արտիստների առանձին երգերի ժողովածուներ։ Սակայն դրանք կարող են նաև թեմատիկ լինել (օրինակ, կոնկրետ արտիստի երգերից միքսթեյփ կամ բոլոր արտիստները կարդում են որոշակի բիթմեյքերի աշխատանքի ներքո)։ Հաճախ միքսթեյփերը թողարկվում են իրենց հեղինակների կողմից՝ դիջեյներն իրենց լեյբլներում, տարածելով դրանք փողոցներում իրենց ալիքների միջոցով, խուսափելով պաշտոնական երաժշտական խանութներից և խոշոր մանրածախ ցանցերից։ Երբ հիփ հոփը դեռ նոր էր առաջանում, դիջեյներն ինքնուրույն էին վաճառում իրենց միքսթեյփերը փողոցներում իրենց սեփական մեքենաների բեռնախցիկներից կամ տարբեր ակումբներում։

Շատ սկսնակ արտիստներ դիտարկում են միքսթեյփերը որպես սեփական փրոմոուշնի համար միջոց, այդ պատճառով էլ փոխանցում են իրենց նոր երգերը հայտնի դիջեյներին միքսթեյփերի համար։ Շատ դիջեյներ թողարկում են միքսթեյփերի շարքեր։ Օրինակ, 2008 թվականի սեպտեմբերի սկզբին DJ White Owl-ը թողարկել է « WHITE OWL DROP THAT 31»-ը, որը այդ շարքի 31-րդ միքսթեյփն էր։ Դրա հետ մեկտեղ միքսթեյփերն ունեն կիսապաշտոնական կարգավիճակ, փոքր տպաքանակներ և հոսում են համացանց։

## Ծանոթագրություններ

## Արտաքին հղումներ
*Աուդիոթեյփ կասետի ֆոտոհավաքածու
*Միքսթեյփ ստեղծելու դասընթաց
*Միքսթեյփեր՝ անօրեն բիզնես․ Մաս 2

Կատեգորիա:Երաժշտական ալբոմների տեսակներ
Կատեգորիա:Հիփ հոփ
Կատեգորիա:Հիփ հոփ արտադրություն
Կատեգորիա:Ձայնագրություն
Կատեգորիա:Մեդիա արդյունաբերություն
Կատեգորիա:Միքսթեյփեր
Յաթաղան (Մուղլա)

**Յաթաղան** (), քաղաք և շրջան Մուղլայի մարզում (Թուրքիա), Եգեյան տարածաշրջանում, Մուղլա քաղաքից մոտ 26 կմ (16 մղոն) դեպի հյուսիս։

## Պատմություն
Շրջանը հանդիսանում է պատմական Կարիա մարզի կենտրոնը։ Սկզբնական շրջանում այստեղ ապրել են հունական գաղութատերերը, հետագայում այս տարածքը նվաճվել է պարսիկների կողմից, ընգրկված է եղել հելլենիստական պետությունների, Հռոմեական կայսրության, Բյուզանդիայի կազմում, 13-րդ դարում մտել է բեյլիկ Մենթեշի կազմի մեջ, իսկ 14-րդ դարից անցել է Օսմանյան կայսրությանը։

## Տնտեսություն
Յաթաղանի շրջանում է գտնվում Թուրքիայի խոշորագույն ածխային ՋԷԿ-ը։ Էլեկտրակայանի պատճառով, որը շարունակում է աշխատել հինև անարդյունավետ մեթոդներով, պարզվել է, որ արյան մեջ կապարի մակարդակը երեխաների 95 տոկոսի մոտ նորմայից բարձր է։

## Յաթաղան էլեկտրակայնան
Սկսած 1990-ական թվականներից քաղաքն իր շուրջն է գրավել ամբողջ աշխարհի ուշադրությունը՝ միջավայրի աղտոտման պատճառով։ Այն հանդիսանում է թորքիայի ամենախոշոր ածխային էլեկտրակայաններից մեկը, որը կառուցվել է 1976 թվականին։1994 թվականից սկսած Գրինփիսը անցեկացնում փակմանը ուղվախ արշավներ, բացի դա մի քանի դատական վճիռներ է հրապարակել փակման վերաբերյալ, որոնք չեղյալ են հայտարարվել կամ էլ անտեսվել են կապված էներգիայի պակասի պատճառով։

## Տեսարժան վայրեր
Գտնվում է հնագույն Կարիայի սրտում և 13-14 դարերում՝ Մանտեսի Անատոլիական բեյլիքի տարածքում, որտեղ հարուստ պատմությանմբ միքանի հետաքրքիր վայրեր կան։ Տարածաշրջանը հիմնականում ծածկված է հիմնականում Միջերկրական սոճու անտառներով։ Միլասից դեպի արևելք, 6 կմ հեռավորության վրա գտնվում է Ստրատոնիկեյա հնավայրը՝ ներկայիս Եյշկիհիսար ավանը։ Հնագույն քաղաքից ոչ մեծ հեռավորության վրա գտնվում է Լագւնա սրբավայրը։ 
2006 թվականին բնակիչները փորձել են հետ վերադարձնել բնակավայրի նախկին անունը սակայն Ներքին գործերի նախարարությունը կարող էր ընդունել Գիվեն տարբերակը, սակայն նրանք ընդունեցին Գեվենես տարբերակը։

## Ծանոթագրություններ

## Արտաքին հղումներ
* Официальный сайт района
* Официальный сайт города

Կատեգորիա:Բնակավայրեր այբբենական կարգով
Կատեգորիա:Մուղլայի մարզի շրջաններ
Ռուս-մալթական հարաբերություններ

**Ռուս-մալթական հարաբերություններ**, երկկողմ դիվանագիտական հարաբերություններ Ռուսաստանի Դաշնության և Մալթայի միջև։

## Պատմություն
[մինի|աջից|[Ռուսաստանի նախագահ Դմիտրի Մեդվեդևն ընդունում է Մալթայի դեսպան Կարմել Ինգուանեզի հավատարմագիրը, 2009 թվականի հոկտեմբերի 12-ին]]
ԽՍՀՄ-ի և Մալթայի միջև դիվանագիտական հարաբերությունները հաստատվել են 1967 թվականի հուլիսի 19-ին, Մալթայի կողմից Ռուսաստանի պաշտոնական ճանաչումը, որպես ԽՍՀՄ-ի իրավահաջորդ, տեղի է ունեցել 1991 թվականի դեկտեմբերին։

Երկրների միջև կանոնավոր կերպով իրականացվում են պաշտոնատար անձանց փոխայցելություններ, իրականացվում է քաղաքական և խորհրդարանական երկխոսություն, իրականացվում են շփումներ արտաքին գործերի նախարարությունների միջև, մշակվում են երկկողմ փաստաթղթեր։ Ռուս-մալթական հարաբերություններն ավանդաբար բարեկամական են և հիմնված են 1981 թվականի հոկտեմբերի 8-ի համաձայնագրի և 1992 թվականի դեկտեմբերի 28-ի համատեղ հռչակագրի վրա։

Երկրների միջև զարգանում է համագործակցությունը զբոսաշրջության, հումանիտար և առևտրատնտեսական ոլորտներում։ Ռուսաստանի ԴՄԾ-ի տվյալներով՝ 2011 թվականի առաջին եռամսյակում Ռուսաստանի և Մալթայի միջև ապրանքաշրջանառության ծավալը կազմել է 1106,6 միլիոն դոլար։

Երկու երկրների հարաբերությունները վատթարացման միտում ունեն, 2019 թվականի ապրիլին Մալթան հրաժարվել է թույլատրել Ռուսաստանի երկու ինքնաթիռների թռիչքը, որոնք բեռներ և ուղևորներ են տեղափոխում Վենեսուելա։

## Ծանոթագրություններ

Կատեգորիա:Մալթայի երկկողմ հարաբերություններ
Կատեգորիա:Ռուսաստանի երկկողմ հարաբերություններ
Գումարած մեկ (ֆիլմ)

**«Գումարած մեկ»**, ռեժիսոր Օքսանա Բիչկովայի ֆիլմ-մելոդրաման, որը թողարկվել է 2008 թվականին։

## Սյուժե
Թարգմանչուհի Մաշային (*Մադլեն Ջաբրաիլովա*) խարդախ գործարք են առաջարկում. Մոսկվայում ընկերակցել Մեծ Բրիտանիայից եկած տիկնիկագործ Թոմին (*Ջետրո Սկիներ*), որը գալիս է տիկնիկային թատրոնի երիտասարդ դերասանների հետ դասընթացներ անցկացնելու համար։ Առաջին հայացքից հերոսները շատ քիչ ընդհանրություններ ունեն. Մաշան լուրջ է վերաբերում կյանքին, և նրա համար կարևոր է հասարակության կարծիքը, իսկ Թոմն աշխարհն ընկալում է որպես թատրոն, խաղ։ Բայց երկուսն էլ միայնակ են (Մաշան ամբողջ կյանքն անցկացրել է բառարանների հետևում, իսկ Թոմի միակ ընկերն ու զրուցակիցը տիկնիկ-ձեռնոցն է, որից նա մի վայրկյան անգամ չի բաժանվում), և դա նրանց մտերմացնում է։ Սիրահարվելով Թոմին՝ Մաշան փոխվում է, իսկ երբ գալիս է բաժանման պահը, նա հեշտությամբ բաց է թողնում Թոմին։ Նա պատրաստ է նոր կյանք սկսել։

## Դերասաններ
* Մադլեն Ջաբրաիլովա՝ *Մաշա*
* Ջետրո Սքիներ՝ *Թոմ*
* Եվգենի Ցիգանով
* Պավել Դերևյանկո
* Յուրի Կոլոկոլնիկով
* Ալեքսանդր Ադաբաշյան՝ * կրպակի տղամարդ*
* Միրիամ Սեխոն՝ *Մադլեն*
* Միրոսլավա Կարպովիչ՝ *Ռիմա*
* Անդրեյ Մերզլիկին՝ *Մարկով*
* Սերգեյ Դրուզյակ

## Մրցանակներ
* **Ջետրո Սքիներ**՝ մրցանակ լավագույն տղամարդու դերի համար «Կինոտավր» Ռուսական բաց կինոփառատոնում
* **Մադլեն Ջաբրաիլովա**՝ մրցանակ լավագույն կանացի դերի համար «Ժպտա՛, Ռուսաստան» Ռուսական 9-րդ բաց փառատոնում
* «Պատուհան դեպի Եվրոպա» կինոփառատոնի «Վիբորգյան հաշիվ» մրցույթի շրջանակներում մեծ «Ոսկե նավակ» լավագույն ֆիլմի համար

## Տես նաև
* 1+1 (ֆիլմ)
* 2+1
* Երեքին գումարած երկու (ֆիլմ)

## Ծանոթագրություններ

Կատեգորիա:2000-ականների ռուսերեն ֆիլմեր
Կատեգորիա:2008 ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր այբբենական կարգով
Մյաու (կատու)

**Մյաու** (, ինչպես նաև , ), կատու, որը տառապում էր ուժեղ ճարպակալումով։ Մահվան պահին նրա զանգվածը 18 կգ էր։ Որպես կանոն՝ կատուները կշռում են 4-5 կգ։ Մյաուն մեծ ճանաչում ստացավ համացանցում, երբ ապաստարանը իր ֆեյսբուքյան էջում ինֆորմացիա տեղադրեց նրա դիետայի մասին։

## Նկարագրություն
Մյաուն ծնվել է մոտավորապես 2010 թվականին։ 2012 թվականի գարնանը նա հայտնվել է ապաստարանում, քանի որ 87-ամյա տիրուհին այլևս չէր կարողանում նրա մասին հոգ տանել։ Ճարպակալման պատճառով Մյաուն համարյա չէր կարողանում ինքնուրույն տեղաշարժվել։ Ապաստարանը կատվի քաշը նվազեցնելուն ուղղված ծրագիր սկսեց։ Նրա համար սահմանվեց բարձր սպիտակուցային պարունակությամբ խիստ դիետա։ Ապագայում նախատեսվում էր նրա համար նոր տերեր գտնել։ Կատվին մի քանի անգամ ցույց են տվել հեռուստատեսությունով, այդ թվում՝ Անդերսոն Կուպերի զրույց-հանդեսում։ Բուժման ընթացքում Մյաուին հաջողվել է կորցնել 0,9 կգ, սակայն մայիսի 2-ին ավելորդ քաշի պատճառով սկսվել են շնչառական խնդիրներ։ Նրան տեղափոխել են անասնաբուժական կլինիկա։ Կատուն սատկել է մայիսի 5-ին թոքային անբավարարությունից։

Մյաուն աշխարհի ամենածանր կատուներից մեկն է։ Հայտնի է նաև Հիմմի () մականվամբ ավստրալիական կատուն, որը կշռում էր 21,3 կգ։ Հիմմին սատկել է 1986 թվականին։ Հետագայում Գինեսի ռեկորդների գիրքը որոշել է ջնջել ամենածանր կենդանու մասին կետը՝ վախենալով, որ տերերն այդ նպատակով կսկսեն գերսնել իրենց կենդանիներին։ Արքայազն Չանկ կատուն, ինչպես հայտնում են, կշռում էր շուրջ 20 կգ։

## Ծանոթագրություններ

Կատեգորիա:Կենդանական աշխարհի ռեկորդակիրներ
Կատեգորիա:Ճարպակալում
Ջեյն (երգչուհի)

**Ժաննա Լուիզա Գալիս** (,, առավել հայտնի է որպես **Ջեյն** (), ֆրանսիացի անգլալեզու երգչուհի, երգերի հեղինակ և կոմպոզիտոր։

Նրա առաջին՝ «Zanaka» ալբոմը թողարկվել է 2015 թվականի նոյեմբերի 6-ին և երեք անգամ հավաստագրվել է որպես պլատինե։ Ըստ 2017 թվականի փետրվարի տվյալների, Ֆրանսիայում ալբոմն վաճառվել է 240 000 օրինակով։

## Ազդեցություն
Ջեյնի վրա ազդեցություն են ունեցել ամենատարբեր երաժշտական ոճերի արտիստներ՝ ամերիկյան հիփ հոփից (նաև երաժիշտներ՝ ASAP Rocky-ն, Joey Badass-ը կամ Թուփաք Շակուրը), մինչև սոուլ (օրինակ՝ Օթիս Ռեդինգ), նաև աֆրիկյան ավանդական ոճերը։ Իր մոր հետ Ջեյնը լսում էր այնպիսի կատարողների, ինչպիսիք են Իուսսու Ն’Դուրը, Սալիֆ Քեյթան կամ Ումու Սանգարեն։ Մանուկ հասակում Ջեյնը լսում էր Միրիամ Մակեբայի երգերը և վերջինիս է նվիրել իր «Makeba» երգը։

## Սկավառակագրություն
### Ալբոմներ

### Սինգլներ

## Ծանոթագրություններ

## Արտաքին հղումներ
* 

Կատեգորիա:21-րդ դարի երգիչներ և երգչուհիներ
Կատեգորիա:Բեմական կեղծանուններ
Կատեգորիա:Ֆրանսիացի երաժիշտներ
Կատեգորիա:Ֆրանսիացի երգահաններ
Կատեգորիա:Ֆրանսիացի երգչուհիներ
Կատեգորիա:Ֆրանսիացի կիթառահարներ
Կատեգորիա:Ֆրանսիացի կոմպոզիտորներ
Քևին Բրուքս

**Քևին Բրուքս** (, ), անգլիացի արձակագիր, սցենարիստ։

## Կենսագրություն
Գրողի մանկությունն անցել է Դևոնշիր կոմսության Էքսետերում։ 1980 թվականից Բիրմինգհեմի Աստոնի համալսարանում սովորել է հոգեբանություն և փիլիսոփայություն։

Աշխատել է որպես երաժիշտ, աշխատել է ավտոլցակայաններում, դիակիզարանում, երկաթուղում և փոստում, եղել է պաշտոնյա, Լոնդոնի կենդանաբանական այգում հոթ դոգներ է վաճառել։

Այժմ ապրում է Էսսեքսում։

## Ստեղծագործություն
Գրում է հիմնականում թրիլլերներ և դետեկտիվ պատմություններ, որոնց հերոսները դեռահասներ են։

Գրական աշխարհում իր դեբյուտն է նշել 2002 թվականին, «Martyn Pig» վեպով, որը հաջորդ տարի արժանացել է բրիտանական Branford Boase ամենամյա գրական մրցանակին՝  որպես «առավել խոստումնալից գիրք երեխաների և պատանիների համար` գրված երիտասարդ գրողի կողմից»։

Ըստ նրա սցենարների նկարահանվել է երկու ֆիլմ՝ Quentin Tarantino's Suicide Squad (կարճամետրաժ, 2016) և iBoy (2017):

## Ընտրված աշխատանքներ
### Ջոնի Դելգադոյի մասին շարք
* Johnny Delgado: Private Detective
* Like Father, Like Son (2006)
* Private Detective (2006)
* Johnny Delgado: In Father’s Steps (2008)
### Ջոն Կրեյնի մասին շարք
* A Dance of Ghosts (2011)
* Until the Darkness Comes (2012)
* Wrapped in White (2013)
### Տրևիսա Դելեյնի մասին շարք
* The Ultimate Truth (2014)
* The Danger Game (2014)
* The Snake Trap (2015)
### Այլ գրքեր
* Martyn Pig (Chicken House, 2002)
* Lucas (2002)
* Kissing the Rain (2004)
* Bloodline (2004)
* I See You (2005), by Brooks and Catherine Forde
* Candy (2005)
* The Road of the Dead (2006)
* Being (2007)
* Black Rabbit Summer / Սև նապաստակի ամառը (2008)
* Killing God (2009);
* iBoy (2010)
* Naked (2011)
* The Bunker Diary (2013)
* The Devil’s Angel (2014)
* Dumb Chocolate Eyes (2015)
* Five Hundred Miles (2016)
* Born Scared (2016)

## Մրցանականեր
* 2003՝ Branford Boase Award՝ Martyn Pig
* 2004՝ North East Book Award՝ Lucas
* 2007՝ Angus Book Award՝ Candy
* 2012՝ Angus Book Award՝ iBoy
* 2014՝ Քարնեգի մեդալ` «Օրագիր բունկերից» վեպի համար (The Bunker Diary)
* Sheffield Children’s Book Award

## Ծանոթագրություններ

## Արտաքին հղումներ
* Kevin Brooks
* Kevin Brooks 

Կատեգորիա:Բրիտանացի մանկագիրներ
Կատեգորիա:Բրիտանացի գրողներ
Կատեգորիա:20-րդ դարի բրիտանացի գրողներ
Կատեգորիա:20-րդ դարի գրողներ
Կատեգորիա:21-րդ դարի գրողներ
Կատեգորիա:Անգլիացի արձակագիրներ
Կատեգորիա:Անգլիացի սցենարիստներ
Չո Միյոն

**Չո Մի Յոն** (հանգըլ` 조미연, հանջա` 曺薇娟, , առավել հայտնի է որպես **Միյոն**, ),  հարավկորեացի երգչուհի։ Հարավկորեական (G)I-DLE գըրլ բենդի անդամ է, որտեղ զբաղեցնում է գլխավոր վոկալիստի դիրքը, նաև հնչյունավորել է K/DA վիրտուալ քեյ փոփ գըրլ բենդի Ահրիին։

## Վաղ կյանք
Ծնվել է 1997 թվականի հունվարի 31-ին Հարավային Կորեայի մայրաքաղաք Սեուլում։ Նա ընտանիքի միակ երեխան է։ Մանուկ հասակից Չոն մեծ հետաքրքրություն է ցուցաբերել երգելու նկատմամբ։ Երաժշտության հանդեպ սերը ժառանգել է հորից։ Շուտով նրա ծնողները նկատել են աղջկա հետաքրքրությունը և ուղարկել են երաժշտական դպրոցներ՝ ջութակ, կիթառ և դաշնամուր ուսանելու։

Միջնակարգ դպրոցում ընտանիքի և ընկերների աջակցությամբ մասնակցել է *[[YG Entertainment]]* լեյբլի լսումներին։ Նա սովորել է *YG Entertainment*-ում հինգ տարի։

Չոն շարունակել է զբաղվել երաժշտությամբ, հաճախել է երաժշտական ակադեմիա՝ ձայնային հմտությունները բարելավելու, ինչպես նաև երգեր ստեղծել սովորելու։ (G)I-DLE-ում դեբյուտ անելուց առաջ նա ութ տարի թրեյնի է եղել։

## Կարիերա
### 2016-2018. նախադեբյուտ
2016 թվականին Չոն դարձել է *[[CUBE Entertainment]]*-ի թրեյնի, ապա՝ անկախ երգչուհի։ 2016 թվականի սեպտեմբերին ելույթ է ունեցել Urban Zakapa Canada Tour շրջագայությունում։ 2017 թվականին նկարահանվել է Սուլոնի «You» երաժշտական տեսահոլովակում։

### 2018-ներկա.․ (G)I-DLE և սոլո գործունեություն

2018 թվականի մայիսի 2-ին Չոն դեբյուտ է կատարել (G)I-DLE խմբում «I Am» մինի ալբոմով և «Latata» գլխավոր սինգլով։

2018 թվականի հոկտեմբերի 26-ին հաստատվել է, որ Չոն Սոյոնի, Մեդիսոն Բիրի և Ջեյրա Բյորնսի հետ ելույթ է ունենալու League of Legends-ի եզրափակիչ փուլի բացման արարողությանը։ Չորս երգչուհիները հնչյունավորել են K/DA վիրտուալ քեյ փոփ գըրլ բենդի անդամներին։ Միյոնը հնչյունավորել է Ահրիին, որը *League of Legends*-ի ամենահայտնի չեմպիոններից է։ Էվելինի հետ, որին հնչյունավորել է Մեդիսոնը, Ահրին խմբի գլխավոր վոկալիստն է։ Նրանց «Pop/Stars» երգը հայտնի է դարձել ՅուԹյուբում և գլխավորել է Billboard World Digital Songs չարթը։

2019 թվականին Միյոնը Amoeba Culture X Devine Channel-ի շրջանակներում «Cart» երգով համագործակցել է Hangzoo-ի հետ։

2020 թվականին նա մասնակցել է MBC հեռուստաալիքի «King of Mask Singer» երաժշտական մրցույթային նախագծին։ Նա 64 միավորով հաղթել է առաջին փուլը։ Երկրորդ փուլում կատարել է Յուն Միրեյի «Goodbye Sadness and Hello Happiness» երգը և պարտվել է Իմ Կան Սունին։ Նրա վոկալային կատարումը ջերմորեն է ընդունվել ինչպես հանդիսատեսի, այնպես էլ մասնակիցների կողմից։ Միյոնի ձայնը նկարագրվել է որպես խռպոտ, բայց հոգով լի։

## Սկավառակագրություն

### Երգեր

## Ֆիլմագրություն

### Տարբեր շոուներ
}‘복면가왕’ 삶은 달걀=(여자)아이들 미연, 데뷔 첫 솔로 무대
|-
|}

## Ծանոթագրություններ

## Արտաքին հղումներ
* (G)I-DLE պաշտոնական կայք 
* (G)I-DLE Ֆեյսբուքում
* (G)I-DLE Թվիթթերում
* (G)I-DLE ՅուԹյուբում
* (G)I-DLE Daum Cafe-ում
* (G)I-DLE V LIVE-ում

Կատեգորիա:Հարավկորեացի երաժիշտներ
Կատեգորիա:Հարավկորեացի երգչուհիներ
Կատեգորիա:Հարավկորեացի դերասանուհիներ
Կատեգորիա:Հարավկորեացի հեռուստատեսային դերասանուհիներ
Նախիջևանի երաժշտական դրամատիկական թատրոն

**Նախիջևանի Ջալիլ Մամեդկուլիզադեի անվան ադրբեջանական պետական երաժշտական դրամատիկական թատրոն** (), Նախիջևանում գործող պրոֆեսիոնալ պետական երաժշտական դրամատիկական թատրոն։

## Պատմություն
19-րդ դարի վերջին` 1883 թվականին, Նախիջևանում դրամատուրգ Էյնալիբեկ Սուլթանովի նախաձեռնությամբ Հաջի Նաջաֆ Զեյնալովի տանը դրամատուրգ Ջալիլ Մամեդկուլիզադեի «Մուսյո Ժորդանը, գիտնական, բուսաբան և դերվիշ Մաստալիշախ նշանավոր կախարդ» վիպակի հիման վրա բեմադրվել է առաջին ներկայացումը։ Այդ ներկայացմամբ  Նախիջևանի երաժշտական դրամատիկական թատրոնը սկսել է իր գործունեությունը։ Թատրոնի ձևավորման և հետագա զարգացման գործում մեծ դեր են խաղացել նաև Մ. Տ. Սիդգին, Գ. Շարիֆովը, Ջ. Մամեդկուլիզադեն, Ջ. Պ. Սուլթանովը, Մ. Ս. Օրդուբադին, Մ. Կազիևը, Ռ. Թահմասիբը, Բ. Նախիչևանին։

1922 թվականին թատրոնը ստացել է պետական դրամատիկական թատրոնի կարգավիճակ։ Հետագայում թատրոնում ներկայացումներ են բեմադրվել Հուսեյն Ջավիդի («Շեյխ Սանան»), Ջաֆար Ջաբբարլիի («Այդին», «Ադամանդ», «Սևիլիա», «Յաշար»), Սամեդ Վուրղունի («Վագիֆ») պիեսների հիման վրա։ Թատրոնի բեմում ադրբեջանցի դրամատուրգների գործերի հետ մեկտեղ բեմադրվել են նաև համաշխարհային դասականների պիեսներ։ Երկրորդ համաշխարհային պատերազմի տարիներին թատրոնում ներկայացումներ են բեմադրվել նաև Ի. Էֆենդիևի, Անարի, Ի. Սաֆարլիի, Էլչինի, Ռ. Իբրահիմբեկովի, Ն. Հասանզադեի հայրենասիրական գործերի հիման վրա։

1965 թվականին թատրոնը կոչվել է դրամատուրգ Ջալիլ Մամեդկուլիզադեի անունով։ Թատրոնի շենքը կառուցվել է ադրբեջանցի ճարտարապետ Հասան Մաջիդովի նախագծով։

2008 թվականին Ադրբեջանի նախագահի հրամանագրով, ինչպես նաև Նախիջևանի Ինքնավար Հանրապետության Գերագույն Մեջլիսի նախագահի կարգադրությամբ նշվել է թատրոնի 125-րդ հոբելյանը։ 2012 թվականին շահագործման է հանձնվել թատրոնի վերանորոգված շենքը։

## Տես նաև
* Նախիջևանի տեսարժան վայրեր
* Ադրբեջանի պետական ակադեմիական դրամատիկական թատրոն
* Սամեդ Վուրղունի անվան ռուսական դրամատիկական թատրոն
* Շաքիի դրամատիկական թատրոն

## Ծանոթագրություններ

Կատեգորիա:Ադրբեջանի թատրոններ
Կատեգորիա:Նախիջևանի շենքեր և կառույցներ
Սենգլեա

**Սենգլեա** (մալթայերեն՝ **L-Isla**, հայտնի է նաև իր **Città Invicta** կամ **Civitas Invicta** տիտղոս-պատվանուններով, որ բառացի թարգմանությամբ նշանակում են *Անհաղթ քաղաք*), քաղաք Մալթայի հարավարևելյան շրջանում։ Մտնում է Մեծ նավահանգստի տարածաշրջանի քաղաքների եռյակի մեջ (Կոսպիկուայի և Վիտտորիոզայի հետ)։

## Պատմություն
«*Անհաղթ քաղաք*» պատվանուն-տիտղոսին Սենգլեան արժանացել է 1565 թվականին թուրքերի ձեռնարկած Մեծ պաշարման ժամանակ ցուցաբերած աննկուն դիմադրության համար։ «*Սենգլեա*» անվանումը քաղաքի հիմնադիրի՝ Մալթայի ասպետների ուխտի մեծ մագիստրոս Կլոդ դը լա Սենգլեի անունից է։ Իսկ մալթայական *L-Isla* անվանումն առաջացել է իտալերեն *isola* բառից, որ նշանակում է *կղզի*։ Իսկապես, քաղաքը կառուցվել է կղզու վրա, որը Մալթայի ասպետների ուխտի իշխանության հետագա տարիներին միացվել է ցամաքին և վերածվել թերակղզու։

2014 թվականի մարտի վերջերին քաղաքն ուներ երեք հազարից մի փոքր պակաս բնակչություն։

## Անվանի սենգլեացիներ
*Ֆրանչեսկո Սարա (1710–1773), նկարիչ, որ Մալթայում շատ եկեղեցիներ է պատկերազարդել
*Խուան Բաուտիստա Ասոպարդո (1772–1848), արգենտինյան նավատորմի հիմնադիր
*Ջորջո Միտրովիչ (1795–1885), քաղաքական գործիչ. 1830-ական թվականներին հաջողությամբ պայքարել է Մալթայի ժողովրդի ազատության և իրավունքների համար
*Լուի Շիկլունա (1808–1880), նավաշինարար. 1838-1880 թթ. Կանադայում 140-ից ավելի նավ է կառուցել
*Անդրեա դե Բոնո (1821–1871), աֆրիկյան Նեղոս և Սոբոթ գետերի հետազոտող
*Ջիջի Գաուչի (1911–2003), քաղաքական գործիչ, Մալթայի Աշխատանքային կուսակցության հիմնադիր անդամ
*Շառլ Կլյուս (1919–2009), դերասան
*Անտոնի Պերիչի (1920–2010), քաղաքական գործիչ, ԱՄՆ-ի Օհայո նահանգի Թվինսբուգ քաղաքի՝ լրիվ ժամկետը ծառայած առաջին քաղաքապետը
### Քույր քաղաքներ
Սենգլեան բարեկամական սերտ կապեր է հաստատել հետևյալ քաղաքների հետ.

* , Կասինո, Իտալիա
* , Ֆարա Սան Մարտինո, Իտալիա.
* Զարասայ, Լիտվա

## Տես նաև
Մալթայի մեծ պաշարում

## Պատկերասրահ

File:Malta 11 Great Harbour.jpg|Տեսարան Մեծ նավահանգստից
File:Senglea Point.JPG|Սենգլեա հրվանդանը
File:Fort St. Michael at Malta (sunset).jpg|Քաղաքի համայնապատկերը Վերին Բարակկայի այգիներից
File:Gardjola Garden, Senglea.jpg|Գարդիոլա պարտեզը
File:Gardjola (The Spur) seen from the harbour.jpg|Գարդիոլա. դրվագ
File:Senglea Basilica Interior.jpg|Բազիլիկի ներսը
File:Il-Malta2.JPG|*Il-Malta* տոնակատարության ժամանակ
File:Festa2.JPG|*Marija Bambina* տոնակատարության ժամանակ
File:Regatta2008.JPG|Սենգլեացիների սիրած մարզաձևը՝ ռեգատան
File:Senglea - panoramic view towards Valetta, Malta - 2016.jpg|Քաղաքի համայնապատկերը Վալետայից


## Ծանոթագրություններ

## Արտաքին հղումներ
*Պաշտոնական կայքէջը
*Սենգլեայի բազիլիկը
*Awarded "EDEN - European Destinations of Excellence" non traditional tourist destination 2010

Կատեգորիա:Մալթայի բնակավայրեր
Կատեգորիա:Մալթայի քաղաքներ